༈ ཨོཾ་སྭ་སྟི། དཔལ་ལྡན་རིགས་བརྒྱའི་ཁྱབ་བདག་བློ་བཟང་༴
བཟང་རྗེ། །
ཕྱོགས་ལས་རྣམ་རྒྱལ་འཇམ་མགོན་བསྟན་པའི་གཉེན། །ཡ་མཚན་གྲགས་སྙན་རྒྱ་
མཚོའི་གོས་ཅན་མཐར། །ཡོངས་ཁྱབ་སྨྲ་བའི་སེངྒེའི་ཞབས་ལ་འདུད། །རྣམ་དག་
ངེས་འབྱུང་དྲི་བཞོན་གྱིས་དྲངས་པའི། །ཚུལ་ཁྲིམས་ཆ་ཤས་གང་བའི་ཉིན་མོར་
བྱེད། །ལུང་རྟོགས་བསྟན་པའི་པད་ཚལ་རབ་བཞད་པ། །ཟླ་བྲལ་ཉེ་བར་འཁོར་
ལ་གསོལ་བ་འདེབས། །རབ་འབྱམས་རྒྱལ་ཀུན་སྙིང་རྗེ་ཆེན་པོའི་གར། །མྱུར་
མཛད་ཡེ་ཤེས་མགོན་པོས་དུས་ཀུན་ཏུ། །ལས་བཞིའི་འཕྲིན་ལས་ཐོགས་མེད་སྒྲུབ་
མཛད་པ། །གཉན་སྟོན་སྦས་པའི་ཞབས་ལ་གསོལ྾། །འཇམ་མགོན་རྒྱལ་བ་
གཉིས་པའི་མདོ་སྔགས་བསྟན། །ལྗོངས་འདིར་ཉིན་མོ་ལྟ་བུར་གསལ་མཛད་པ། །
རྗེ་བཙུན་ཤེས་རབ་སེངྒེའི་རྣམ་རོལ་གྱིས། །བཤད་སྒྲུབ་བསྟན་པ་སྤེལ་ལ྾། །ཞི་
ཁྲོ་རྒྱལ་བའི་དཀྱིལ་འཁོར་བདག་པོ་རུ། །མངོན་བཞེངས་ཟབ་གསང་ཆོས་ཀྱི་
བདུད་རྩིའི་བཅུད། །ཕྱོགས་བྲལ་སྐལ་ལྡན་ཡོངས་ལ་འགྱེད་མཛད་པ། །ཁྱབ་
བདག་རྡོ་རྗེ་འཆང་དབང་ཞབས་བརྟན་ཤོག །ལས་རླུང་ཀུན་རྟོག་གཡོ་བའི་སྲོག་
གི་རྒྱུན། །མྱུར་ལམ་འཁོར་ལོའི་མཚོན་གྱིས་རབ་གཅོད་པའི། །ལམ་བཟང་བགྲོད་
པ་མཐར་ཕྱིན་རྡོ་རྗེའི་སྐུ། །ཚེ་འདིར་བདེ་བླག་ཐོབ་པར་བྱིན་གྱིས་རློབས། །
དཔག་ཡས་རྒྱལ་ཀུན་འདུས་པའི་ངོ་བོ་རུ། །ཡིད་ཆེས་དག་སྣང་བརྟན་པོས་སྙིང་
གི་དབུས། །མི་ཤིགས་ཐིག་ལེའི་ག་བུར་རྟག་བསྟེན་ན། །བདེ་ཆེན་སྲོག་གི་ཀ་བ་
ཚུགས་པར་མཛོད། །མདོར་ན་དེང་ནས་གནས་སྐབས་ཀུན་ཏུ་ཡང་། ། །དགྱེས་
བཞིན་རྗེས་བཟུང་འཕྲལ་ཡུན་བདེ་ལེགས་ཀྱི། །སྒོ་བརྒྱ་གཅིག་ཆར་ཕྱེ་བའི་དཔལ་
ཡོན་གྱིས། །ཕྱོགས་དུས་ཀུན་ཏུ་ཤིས་པས་ཁྱབ་གྱུར་ཅིག །ཅེས་པ་འདི་ཡང་ལུང་རྟོགས་
བསྟན་པའི་མངའ་བདག་རྗེ་བཙུན་ཐོགས་མེད་རིན་པོ་ཆེའི་རི་ཁྲོད་སྒྲུབ་སྡེའི་བླ་མ་ངག་དབང་བརྩོན་
འགྲུས་ཀྱིས་བསྐུལ་བའི་ངོར། ༧ཤཱཀྱའི་དགེ་སློང་བློ་བཟང་རྒྱལ་མཚན་སེངྒེས་སྦྱར་པ་ཛ་ཡནྟུ། །
443

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །